open-index/open-wikipedia-markdown huggingface dataset:
தலைமையாசிரியர்

பள்ளிகளின் தலைமைப் பொறுப்பிலிருக்கும் ஆசிரியர் **தலைமை ஆசிரியர்** என அழைக்கப்படுகின்றார். தலைமை ஆசிரியராகப் பணியாற்றி வருபவர் ஆசிரியப் பணியுடன் பள்ளியின் நிர்வாகப் பொறுப்பையும் சேர்த்துக் கவனித்துக் கொள்கிறார். தமிழ்நாட்டிலுள்ள தனியார் பள்ளிகள், ஆங்கில வழிக் கல்விப் பள்ளிகள் அனைத்திலும் நிர்வாகப் பொறுப்பைக் கவனிக்கும் தலைமை ஆசிரியர் **முதல்வர்** என்ற பெயரில் அழைக்கப்படுகின்றனர். இலங்கையில் பாடசாலை *அதிபர்* என்றும் அழைக்கப்படுவர்.

## மேற்கோள்கள்

பகுப்பு:கல்வி
பகுப்பு:பள்ளிக் கல்வி
கட்டுப்பாட்டுக் கோல்

**கட்டுப்பாட்டுக் கோல்** (*Control rod*) என்பது அணுக்கரு உலைகளில் யுரேனியம், புளுட்டோனியம் ஆகியவற்றின் அணுக்கருப் பிளவை நேரடியாகக் கட்டுப்படுத்தும் ஒரு பகுதியாகும். பொதுவாக இது ஒரு கோலாகவோ அல்லது ஒரு குழாய் போலவோ அமைந்து, உலையில் மேலும் கீழும் நகரும் வண்ணம் அமைந்து இருக்கும். குழாயாக உள்ள போது உருக்கு அல்லது அலுமினியத்தால் ஆனதாக உள்ளது. இக்குழாயில் போரான், காட்மியம், அல்லது நியூட்ரான்களை அதிகம் ஏற்கும் பொருள்கள் நிரப்பப்பட்டிருக்கும். இது தொடர் வினையினையை கட்டுப்படுத்துவதால் கட்டுப்பாட்டுக் கோல் எனப்படுகிறது.

## உசாத்துணை
Dictionary of science-ELBS.

## மேற்கோள்கள்

பகுப்பு:அணுக்கருவியல்
தமிழியல் விருது 2012

**தமிழியல் விருது** என்பது இலங்கை, மட்டக்களப்பு அமிர்தகழியில் இயங்கிவரும் எழுத்தாளர் மையம் ஆண்டுதோறும் வழங்கிவரும் விருதாகும். இலங்கையிலும், மற்றும் புலம்பெயர்ந்தும் வாழும் படைப்பாளிகளுக்கு இந்த விருதுகள் வழங்கப்படுகின்றன.

2012 ஆம் ஆண்டிற்கான தமிழியல் விருதுக்காகத் தெரிவாகியுள்ள படைப்பாளிகளின் பட்டியல் வருமாறு,

## உயர் தமிழியல் விருது
எழுத்தாளர் ஊக்குவிப்பு ஸ்தாபகர் பாக்கியநாதன் உயர் தமிழியல் விருது
* பேராசிரியர் எஸ். சண்முகதாஸ்

## தமிழியல் விருது
தலா ரூபாய் 15,000 பணத்துடன் வவுனியூர் ஸ்ரீ இராமகிருஸ்ணா கமலநாயகி தமிழியல் விருது தமிழ் இலக்கிய மேம்பாட்டுக்கு உழைத்த 14 படைப்பாளிகளுக்கு அளிக்கப்படுகிறது.

* என். கே. இரகுநாதன்
* சா. வே. பஞ்சாட்சரம்
* தெணியான்
* கே. ஆர். டேவிட்
* ஜூனைதா ஷெரீப்
* சாரல் நாடன்
* பொன்னம்பலம்
* ச. அருளானந்தம்
* சு. ஸ்ரீகந்தராசா
* எஸ். தில்லை நடராஜா
* செ. குணரெத்தினம்
* தாமரைச்செல்வி
* ஆ. மூ. சி. வேலழகன்
* எஸ். முத்துக்குமாரன்

## தமிழ்ப்பணியாளர் தமிழியல் விருது

ரூபாய் 25,000 பணத்துடன் கல்விமான் வ. கனகசிங்கம் தமிழியல் விருது பெறும் அயல்நாட்டுப் படைப்பாளி

* வரலாற்று ஆய்வாளர் வைகிங் மு.ச. கருணாநிதி (துணைத்தலைவர், தமிழ்ச்சங்கம், இராமநாதபுரம் மாவட்டம், தமிழ்நாடு)

## இனநல்லுறவுத் தமிழியல் விருது

ரூபாய் 10,000 பணத்துடன் வணபிதா சந்திரா அடிகளார் தமிழியல் விருது பெறும் இன நல்லுறவுக்காக உழைத்த சிங்கள மொழிப் படைப்பாளி

* சுந்தன தேசப்பிரிய

## ஓவியருக்கான தமிழியல் விருது

ரூபாய் 10,000 பணத்துடன் ஓவியர் கிக்கோ தமிழியல் விருது பெறும் சிறந்த ஓவியர்
* ஆசை இராசையா

## தமிழியல் விருது - தெரிவான நூல்கள்
தமிழியல் விருதுக்காக 2011 ஆம் ஆண்டு வெளிவந்த நூல்களிலிருந்து தெரிவு செய்யப்பட்டவைகள்

### சிறுகதை
ரூபாய் 10,000 பணத்துடன் துறையூர் வே. நாகேந்திரன் தமிழியல் விருது
*  *கூடுகள் சிதைந்த போது* - அகில்.

### நாவல்
ரூபாய் 10,000 பணத்துடன் துறையூர் நாவலாசிரியை பவளசுந்தரம்மா தமிழியல் விருது
*  *அலைக்குமிழ்* - அகளங்கன்

### கவிதை
ரூபாய் 10,000 பணத்துடன் புலவர்மணி ஆ. மு. சரீபுத்தீன் தமிழியல் விருது
* *துயரம் சுமக்கும் தோழர்களாய்* - கவிஞர் குறிஞ்சிவாணன்

### சிறுவர் இலக்கியம்
ரூபாய் 10,000 பணத்துடன் தகவம் வ. இராசையா தமிழியல் விருது 
* *சட்டியும் குட்டியும்* - மாவை நித்தியானந்தன்

### நாடகம்
ரூபாய் 10,000 பணத்துடன் கலைஞர் அழகரெத்தினம் தமிழியல் விருது
* *ஆச்சி...ஆச்சாப்பாட்டி* - க.இ. கமலநாதன்

### ஆவணமாக்கல்
ரூபாய் 10,000 பணத்துடன் கலைஞர் ஓ.கே. கணபதியாபிள்ளை தமிழியல் விருது
* *நூல்த் தேட்டம்* - ந. செல்வராஜா

### சமயம்
ரூபாய் 10,000 பணத்துடன் அருட்கலைவாரிதி சு. சண்முகவடிவேல் தமிழியல் விருது
* *பாண்டிருப்பு ஸ்ரீ திரௌபதை அம்மன் ஆலயம்* - முகில் வண்ணன்

### கட்டுரை
ரூபாய் 10,000 பணத்துடன் செந்தமிழ்ச் செல்வர் சு.ஸ்ரீகந்தராஜா தமிழியல் விருது
* *ஆசிரியத் தலையங்கம் ஓர் அறிமுகம்* - அருட்திரு ரூபன் மரியாம்பிள்ளை.

### வரலாறு
ரூபாய் 10,000 பணத்துடன் வித்தியாகீர்த்தி ந. சந்திரகுமார் தமிழியல் விருது
* *சுவடுகள்* - எம்.சி.எம்.ஷெரீப்

### ஆய்வு
ரூபாய் 10,000 பணத்துடன் பதிவாளர் நாயகம் எஸ். முத்துக்குமாரன் தமிழியல் விருது
* *கிழக்கிலங்கைத் தமிழகம்* - வாகரைவாணன்

## பரிசளிப்பு விழா

தமிழியல் 2012 விருதுகளுக்கான பரிசளிப்பு விழா அக்டோபர்’ 2013ல் நடத்தப் பெற உள்ளது.

## வெளி இணைப்புகள்

*தமிழியல் விருது 2012: முடிவுகள்

பகுப்பு:2012 விருதுகள்
பகுப்பு:இலங்கைத் தமிழ் மொழி விருதுகள்
பகுப்பு:தமிழ் இலக்கிய விருதுகள்
சுயநல அரக்கன் (கதை)

thumb|200px|''ஹேப்பி பிரின்ஸ் அன்ட் அதர் டேல்ஸ்'' நூல் அட்டை

**சுயநல அரக்கன்** (The Selfish Giant)   *ஆஸ்கார் வைல்டு* என்பவர் எழுதிய *ஹேப்பி பிரின்ஸ் அன்ட் அதர் டேல்ஸ்* என்னும் நூலில் உள்ள ஐந்து கதைகளில் ஒன்றாகும். இந்நூல் சிறுவர்களுக்கானது.  
ஒரு சுயநல அரக்கன் எவ்வாறு அன்பானவனாக மாறினான் என்பதுதான் இக்கதை.

## கதைச் சுருக்கம்

### அரக்கனின் குணம்
ஒரு அரக்கன் தனது அழகான தோட்டத்தை வைத்திருந்தான். இத்தோட்டம் மிகவும் பச்சைப் பசேலாகவும், அழகிய மலர்களும், முத்தான கனிகளும் இருந்தன. பள்ளிகளில் பயிலும் குழந்தைகள் தினமும் மதியம் அரக்கனின் தோட்டதில் மகிழ்ச்சியாக விளையாடுவார்கள். அரக்கன் தனது நண்பரின் வீட்டில் ஏழு வருடம் தங்கியிருந்தார். பிறகு தன் தோட்டத்தில் குழந்தைகள் மகிழ்ச்சியாக விளையாடுவதைக் கண்டு துரத்திவிட்டார். தோட்டத்தைச்சுற்றி உயரமான சுவரை அமைத்து ஒரு அறிவிப்புப்பலகையை மாட்டினார். 
அப்பலகையில் *அத்துமீறி நுழைபவர்கள் தண்டிக்கப்படுவார்கள்* என்று எழுதப்பட்டிருந்தது. 

### பாலைவனத் தோட்டம்
குழந்தைகளுக்கு வேறு விளையாட இடமின்றித் தவித்தனர். குழந்தைகள் விளையாட வராததால்  தோட்டத்தில் வெறும் பனிமூட்டமும் புயலுமாய் வெகுகாலமாகக் காணப்பட்டது. இத்தோட்டம் எதற்காக மாறியது என்பதே அரக்கனுக்குத் தெரியவில்லை. இதனால் அரக்கன் மிகவும் கவலையுற்றான். 

### அரக்கனின் திடீர் மாற்றம்
ஒரு நாள் அரக்கன் திடீர் விழித்தெழுந்தார். தோட்டத்தில் அப்போது ஒரு பறவை பாடிக்கொண்டிருப்பதையும்இளவேனிற்காலம் வந்துவிட்டதையும் பார்த்தார். தோட்ட சுவரின் ஒரு இடைவெளி வழியே குழந்தைகள் தோட்டத்துக்குள் வந்து விளையாடிக் கொண்டிருந்ததையும் கண்டார். ஆனால் அவரைப் பார்த்த குழந்தைகள் பயந்து ஓடினர். ஆனால் மரத்தில் ஏற முயன்று கொண்டிருந்த ஒரு சிறுவன் மட்டும் அங்கிருந்தான். அவனுக்கு அவர் உதவி செய்தார்.  
அச்சிறுவன் மகிழ்ச்சியாக அரக்கனை முத்தமிட்டான்.
 
### அன்பான காட்சி
அரக்கன் தான் கட்டிய பெருஞ்சுவரை கோடாரியால் இடித்துவிட்டு 
அக்குழந்தைகளிடம் அது அவர்களுடைய தோட்டமென்று கூறினார்.  
குழந்தைகளுடன் விளையாடினார். ஆனால் அச்சிறுவன் அங்கு இல்லை. வருடங்கள் கடந்தன. அரக்கனும் வயதாகி மற்றும் தளர்ந்துவிட்டார். ஆனால் அச்சிறுவனை மீண்டும் காணவில்லை. 

### முடிவு
ஒரு நாள் சிறுவன் மரத்தின் கீழ் நின்றிருப்பதை அரக்கன் கண்டார். அச்சிறுவன் உடம்பில் காயங்கள் இருந்தது. "யார் உன்னைக் காயப்படுத்தியது என்று சொல், நான் அவர்களைக் கொல்வேன்" என்று வினவ அவன் இதெல்லாம் அன்பின் காயங்கள் என்றான். அவருள் ஏதோவொரு உணர்வெழ அவர் சிறுவன் முன் மண்டியிட்டு ”நீ யார்?” என்று வினவினார். அச்சிறுவன் ”நீங்கள் உங்கள் தோட்டத்தில் எனக்கு விளையாட இடம் கொடுத்தீர்கள்; இப்பொழுது என்னோடு என் தோட்டத்துக்கு (சொர்க்கத்துக்கு) வாருங்கள்” என்று சொன்னான். அந்த அரக்கன் சந்தோஷமாக உயிர் துறந்தார்; அன்று மதியம் தோட்டத்துக்கு வந்த குழந்தைகள் இறந்துபோன
அவரது உடலை அம்மரத்தடியில் மலர்களால் மூடப்பட்ட நிலையில் கண்டனர்.

பகுப்பு:சிறுவர் கதைகள்
இலங்கையில் சாதி அமைப்பு

இலங்கையில் பாடசாலைக் கல்வி, வேலைவாய்ப்பு ஒதுக்கீடு, பாரளுமன்ற ஆசன ஒதுக்கீடு போன்ற வற்றுக்கு சாதி சார்பான இட ஒதுக்கீடுகள் கிடையாது. திருமணச் சட்டங்களிலும் சாதி இடம்பெறவில்லை. எனினும் இலங்கையில் வாழ்கின்ற தமிழர், சிங்களவர் ஆகிய தேசிய இனங்கள் வலுவான சாதிப் படிநிலை அமைப்பை தம்மகத்தே கொண்டிருக்கின்றன. தமிழரிடையேயான சாதியமைப்பு பிரதேச வேற்றுமையைக் கொண்டுள்ளன. யாழ்ப்பாணம், மட்டக்களப்பு, மலையகம், கொழும்பு போன்ற பகுதிகள் தமக்கே உரிய சாதியமைப்பைக் கொண்டுள்ளன.

## இலங்கைத் தமிழரின் சாதி அமைப்பு
### யாழ்ப்பாணத்துச் சாதியமைப்பு
*முதன்மைக் கட்டுரைகள்*: யாழ்ப்பாணத்துச் சாதியமைப்பு, சாதிப்பட்டியல்

யாழ்ப்பாணத்துச் சாதியமைப்பு, தமிழ் நாட்டிலும், இலங்கையின் ஏனைய பகுதிகளிலும் உள்ள சாதியமைப்புக்களிலிருந்து வேறுபட்டுத் தனித்துவமான பண்புகளைக் கொண்டு விளங்குகிறது.

## சிங்களவரிடையான சாதி அமைப்பு
*முதன்மைக் கட்டுரை*: சாதிப்பட்டியல்

சிங்களவரிடயான சாதி அமைப்பை, மலைநாட்டு சிங்களவர், கீழ்நாட்டு சிங்களவர் என இரண்டு பெரும் பிரிவுகளாக பிரித்து நோக்கலாம்.

பகுப்பு:சாதிகள்
சேவை வழங்கல் தளம்

தொலைதொடர்புத் தொழில்நுட்பத்தில், **சேவை வழங்கல் தளம்** (Service Delivery Platform) என்பது பொதுவாகச் சேவை உருவாக்கம், அமர்வுக் கட்டுப்பாடு (Session control), நெறிமுறை (Protocol) கையாளல் போன்ற பல சேவைகளை வழங்கும் கட்டமைப்பை அளிக்கவல்ல பல கூறுகளின் தொகுப்பைக் குறிக்கும்.

பகுப்பு:தொலைத்தொடர்பு
மருதமலை முருகன் கோயில்

**மருதமலை முருகன் கோயில்**, அல்லது **மருதாசலமூர்த்தி கோவில்** (*Maruthamalai Marudhachalamurthy Temple*), கோயம்புத்தூரிலிருந்து 15 கி.மீ. தொலைவிலுள்ள மருதமலை மேல் அமைந்துள்ளது. மருத மலைமேல் அமைந்துள்ளதால் "மருதன்" என்றும் அருணகிரிநாதரால் திருப்புகழில் பாடப்பெற்ற தலமிது. இக்கோவிலின் முதன்மைக் கடவுளான முருகன், இங்கு *சுப்பிரமணிய சுவாமி* என்றும் *தண்டாயுதபாணி* என்றும் *மருதாசலமூர்த்தி (மருதன்)* என்றும் அழைக்கப்படுகிறார். மருதமலையின் அடிவாரத்தில் *தான்தோன்றி விநாயகர்* என்ற ஒரு சிறிய விநாயகர் கோயிலும் உள்ளது.

முருகப்பெருமானின் ஏழாவது படைவீடாகக் கருதப்படும் மருதமலை, முற்காலத்தில் கொங்கு வேட்டுவ கவுண்டர் மன்னர்களால் கட்டப்பட்டு பராமரிக்கப்பட்டு வந்தது. மருதமலை முருகன் கோயில் தற்போது தமிழ்நாடு அரசின் இந்து சமய அறநிலையத்துறையின் கட்டுப்பாட்டில் உள்ளது. தேவாரப் பாடல் பெற்ற தலமான *திருமுருகன்பூண்டி* கோயில் கல்வெட்டுகளில், மருதமலை கோயில் பொ.ஊ. 12 ஆம் நூற்றாண்டைச் சேர்ந்ததாகத் தகவல்கள் உள்ளன.

முருகன் கோயிலுக்கு அருகில் பாம்பாட்டி சித்தரின் குகைக்கோயில் அமைந்துள்ளது. வரலாற்று சிறப்புமிக்க பதினெட்டு சித்தர்களுள் ஒருவரான பாம்பாட்டி சித்தர், இந்த குகையில் சில காலம் வசித்து வந்தார். இந்த மருதமலை முருகன் கோவில். 1966 யில் சாண்டோ சின்னப்ப தேவரால் திருப்பணி செய்யப்பட்டது.

## அமைவிடம்

தமிழ்நாட்டின் கோயம்புத்தூர் மாவட்டம், பெரியநாயக்கன்பாளையம் ஊராட்சி ஒன்றியத்துக்குட்பட்ட சோமையம்பாளையம் ஊராட்சி
திருப்பாளூர் மகாதேவர் கோயில்

கேரளத்தின் பாலக்காடு மாவட்டத்தில் உள்ள திருப்பாளூரில் அமைந்துள்ளது **திருப்பாளூர் மகாதேவர் கோயில்**.

இது சைவ, வைணவத் தலமாகும். சிவன், விஷ்ணு, கிருஷ்ணன், நரசிம்மர் ஆகியோர் முக்கியக் கடவுள்கள் ஆவர். இங்கு கணபதி, அய்யப்பன், நாகங்கள், அனுமன், சுப்பிரமணியர், பகவதி ஆகிய கடவுள்களின் சிலைகளும் உள்ளன.

## புராணக் கதை
வைக்கம், ஏற்றுமானூர், கடுத்துருத்தி ஆகிய இடங்களில் சிவ லிங்கங்களைப் பிரதிஷ்டை செய்தவர் கரப்பிரகாச முனிவர். ஒரு முறை வலதுகையிலும், இடதுகையிலும், காலிலும் மூன்று சிவலிங்கங்களை எடுத்துச் சென்றார். ஒரு தேவதை தோன்றி அவற்றை மூன்று இடங்களில் நிறுவியது. அந்த இடங்களே திருப்பல்லாவூர், அயிலூர், திருப்பாளூர் ஆகியன.

## மேலும் காண்க
* 108 சிவன் கோயில்கள்

பகுப்பு:பாலக்காடு மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
க. கி. எப்பார்

**கட்டிங்கேரி கிருஷ்ண ஹெப்பார்** (எ) **க. கி. எப்பார்** (1911–1996) புகழ் பெற்ற இந்தியக் கலைஞர் ஆவார். இவர் உடுப்பி நகரில் துளு பேசும் குடும்பத்தில் பிறந்தார். இவருடைய கலை வேலைப்பாடுகள் பெரும்பாலும் துளு நாடு, மலபார் நிலப் பகுதிகளைச் சேர்ந்தவை . பன்னாட்டு கலைக் கண்காட்சிகள் பலவற்றில் பங்கேற்றார். பத்மசிறீ, பத்மபூஷன் விருதுகளையும், கலைத்துறைக்கான உயரிய விருதுகள் பலவற்றையும் பெற்றுள்ளார்.

## சான்றுகள்

## இணைப்புகள்
*K K Hebbar's Profile,Interview and Collection of Artworks (ஆங்கிலத்தில்)
*Artist K.K. Hebbar (ஆங்கிலத்தில்)

பகுப்பு:இந்தியக் கலைஞர்கள்
பகுப்பு:துளுவர்
பகுப்பு:1911 பிறப்புகள்
பகுப்பு:1996 இறப்புகள்
பகுப்பு:பத்மசிறீ விருது பெற்ற கலைத் துறையினர்
பி. மாதவன் பிள்ளை

**பி. மாதவன் பிள்ளை**, ஓர் மலையாள எழுத்தாளர் ஆவார். 1941ஆம் ஆண்டு சனவரி மாதம் 28ஆம் தேதியன்று பிறந்தார். இவர் கேரள மாநில சாகித்திய விருது (இலக்கியம்)  பெற்றுள்ளார்.

## ஆக்கங்கள்
*  யயாதி
*  பிரதமபிரதிஸ்ருதி
*  மிருத்யுஞ்சயம்
*  தமஸ்
*  மய்யாதாஸின்றெ மாளிகை
*  ஸிலாபத்மம்
*  உத்தரமார்க்கம்
*  திரௌபதி
*  நிழலும் வெளிச்சமும்
*  சுவர்ணலதா
*  பகுளின்றெ கதை
*  மௌனி
*  மகாநாயகன்

## மேற்கோள்கள்

பகுப்பு:மலையாள எழுத்தாளர்கள்
பகுப்பு:1941 பிறப்புகள்
பகுப்பு:வாழும் மக்கள்
பகுப்பு:கேரள சாகித்ய அகாடமி விருது பெற்றவர்கள்
பெரியநாயக்கன்பாளையம் ஊராட்சி ஒன்றியம்

**பெரியநாயக்கன்பாளையம் ஊராட்சி ஒன்றியம்**, இந்தியாவின் தமிழ்நாட்டின் கோயம்புத்தூர் மாவட்டத்தில் உள்ள பனிரெண்டு ஊராட்சி ஒன்றியங்களில் ஒன்றாகும்.  

பெரியநாயக்கன்பாளையம்  ஊராட்சி ஒன்றியம் 6 ஊராட்சி மன்றங்களைக் கொண்டுள்ளது. கோயம்புத்தூர் வடக்கு வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம்  பெரியநாயக்கன்பாளையத்தில் இயங்குகிறது. 

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின்படி, பெரியநாயக்கன்பாளையம் ஊராட்சி ஒன்றியத்தின் மொத்த மக்கள் தொகை 1,01,930 ஆகும். அதில் பட்டியல் இன மக்களின் தொகை 14,928  ஆக உள்ளது.  பட்டியல் பழங்குடி மக்களின் தொகை 3,854 ஆக உள்ளது. 
## ஊராட்சி மன்றங்கள்
பெரியநாயக்கன்பாளையம் ஊராட்சி ஒன்றியத்தில் உள்ள 6 ஊராட்சி மன்றங்களின் விவரம்;

# பிலிச்சி  
# நாயக்கன்பாளையம்
# சின்ன தடாகம் 
# நஞ்சுண்டபுரம் 
# பன்னிமடை 
# வீரபாண்டி   

## வெளி இணைப்புகள்
* கோயம்புத்தூர் மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்கள்
* தமிழ்நாடு ஊரக வளர்ச்சி மற்றும் ஊராட்சித் துறை
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்

	
பகுப்பு:கோயம்புத்தூர் மாவட்ட ஊராட்சி ஒன்றியங்கள்
பகுப்பு:பெரியநாயக்கன்பாளையம் ஊராட்சி ஒன்றியம்
ஆஸ்திரேலிய பூர்வீக குடிமக்கள் வாரம்

**ஆஸ்திரேலிய பூர்வீக குடிமக்கள் வாரம்** (*National Aboriginal and Islander Day Observance Week*) என்பது ஆஸ்திரேலிய பூர்வீகக் குடிமக்கள் குறித்த ஒரு புரிதலுக்காக அழைப்பு விடுக்கும் வாரம் ஆகும். இது NAIDOC (National Aborigines and Islanders Day Observance Committee) என்று ஆங்கிலத்தில் அழைக்கப்படுகிறது. ஒவ்வோர் ஆண்டும் சூலை மாதம் முதல் ஞாயிற்றுக்கிழமையிலிருந்து அதற்கடுத்த ஞாயிற்றுக்கிழமை வரை இந்த வாரம் கொண்டாடப்படுகிறது.

இந்த வாரத்தினை ஆஸ்திரேலியப் பழங்குடிகள் மட்டுமின்றி, அரசு நிறுவனங்கள், பள்ளிகள், மாநகராட்சிகளும் பெருமளவில் கொண்டாட ஆரம்பித்திருக்கின்றன.

ஆஸ்திரேலிய பூர்வீக குடிமக்கள் வார கொண்டாட்டங்களின் அங்கமாக ஆஸ்திரேலிய பூர்வக்குடிகளின் இசை கேட்பது, அவர்களின் கனவுகால கதைகளை படிப்பது மற்றும் ஆஸ்திரேலிய பூர்வகுடிகள் பற்றிய வலைத்தளங்கள் வழியாக அவர்களைப்பற்றி மேலும் தெரிந்து கொள்வது போன்ற செயற்பாடுகள் இடம்பெறும். 
பெரும்பாலும் இந்த வாரம் ஆஸ்திரேலியாவின் முக்கிய நகரங்களிலும், பூர்வகுடிகள் அதிகமுள்ள சிறிய நகரங்களிலும் கொண்டாடப்படுகிறது.

## மேற்கோள்கள்

## வெளி இணைப்புகள்
*NAIDOC வலைத்தளம்
*ஆஸ்திரேலிய பூர்வீக குடிமக்கள் வாரம் 2013 பற்றிய SBS தமிழ் வானொலி நிகழ்ச்சி குறிப்பு

பகுப்பு:ஆஸ்திரேலியப் பழங்குடிகள்
பகுப்பு:ஆத்திரேலியாவின் சிறப்பு நாட்கள்
பகுப்பு:சூலை சிறப்பு நாட்கள்
பர்வதராஜன்

**இமவான்** (*Himavat*) () என்பவர் இந்து தொன்மவியல் அடிப்படையில் இமயமலையை காக்கும் தேவனும், பிரம்மா-சரஸ்வதி]] இணையருக்குப் பிறந்தவர். மேலும் சாம்பவான் மற்றும் நாரதர் ஆகியவர்களின் சகோதரர். இவரின் குழந்தைகள் கங்கை, பார்வதி, மைநாக மலை மற்றும் கிரவுஞ்ச மலை ஆகும்.

இந்து தொன்மவியல் இலக்கியங்களில் குறிப்பாக மகாபாரதம் மற்றும் புராணங்களில் இமவான் குறித்துச் சொல்லப்பட்டுள்ளது.
## வரலாறு
இமவான்-மைனாவதியின் திருமணம் பற்றி சிவமகாபுராணம் விளக்குகிறது.

தட்சனின் மகள் தாட்சாயனியாக பிறந்த உமையம்மை, தட்சனின் யாகத்தில் விழுந்து மறைந்தார். அதன் பின்பு சிவபெருமானை திருமணம் செய்து கொள்ள இமவான்-மைனாவதி தம்பதியருக்கு மகளாகப் பிறந்தார். அவர் பார்வதி என்று அழைக்கப்பட்டார்.
## மேற்கோள்கள்

* 
**[[Dictionary of Hindu Lore and Legend]]* () by Anna Dallapiccola.

பகுப்பு:இந்து தொன்மவியல் மாந்தர்
மைனாவதி

**மைனாவதி** இந்து தொன்மவியலின் அடிப்படையில் பர்வதகிரியின் மலையரசியாவார். இவர் பர்வதகிரியை ஆண்டுவந்த பர்வதராஜனின் மனைவியாவார். பர்வதராஜன் மைனாவதி இருவர்க்கு உமையம்மையே மகளாகப் பிறந்தார். அவர் பார்வதி என்று அழைக்கப்பட்டார்.

மகாபுரணங்களில் ஒன்றான இலிங்க புராணம் இவரை மேனை என்று பதிவுசெய்துள்ளது.

## மேற்கோள்களும் குறிப்புகளும்


பகுப்பு:சைவ சமயம்
காசியபர்

thumbnail|ஆந்திரப் பிரதேசத்தில் காஷ்யப சிலை

**காசியபர்** (*Ksahyapa*) இந்து தொன்மவியல் அடிப்படையில் பிரஜாபதிகளில் ஒருவராவார். இவர் மரீசி முனிவரின் புதல்வர். இவர் அதிதி, திதி, தனு, கத்ரு, வினதா,  முனி, அரிட்டை, சுரசை, சுரபி, தாம்ரா,  குரோதவசை மற்றும் விஸ்வா என்ற  தட்சப் பிரஜாபதியில் பதிமூன்று  மகள்களையும், பதங்கி, யாமினி ஆகியோரையும் மணந்தவர்.

## காசியபரின் குழந்தைகள்
* காசிபர் + அதிதி = இந்திரன், அக்கினி போன்ற தேவர்கள், ஆதித்தர்கள் மற்றும் வாமனர், பூமாதேவி, 
* காசிபர் + திதி =மருத்துக்கள் &  தைத்தியர்கள்;  இரணியாட்சன் & இரணியகசிபு 
* காசிபர் + கத்ரு = நவ நாகங்கள் மற்றும் நாகர்கள் 
* காசிபர் + வினதா =  அருணன் & கருடன் 
* காசிபர் + சுரசை = (நாகப் பாம்புகள் வகைகள் தவிர்த்த) பிற பாம்பினங்கள்
* காசிபர் + தனு = தானவர்கள்
* காசிபர் + முனி = அரம்பையர்கள்

## மேற்கோள்களும் குறிப்புகளும்

பகுப்பு:பிரஜாபதிகள்
பகுப்பு:முனிவர்கள்
நரகம் (இந்து மதம்)

**நரகம்** (சமசுகிருதம்:नरक, நரகா) என்பது இந்து தொன்மவியலின் அடிப்படையில் பூமியில் பிறக்கும் உயிர்களில் பாவங்கள் செய்த ஆன்மாவிற்கு தண்டனை விதிக்கும் உலகமாகும். இதன் அரசராக யமன் உள்ளார். பாவ புண்ணியங்களை கணக்கிடும் பணியாளனாக சித்ரகுப்தன் உள்ளார்.

தாமிஸிர நரகம், அநித்தாமிஸ்ர நரகம், ரௌரவ நரகம், மகா ரௌரவ நரகம் என நான்கு நரகங்களைப் பற்றி மகாபுராணங்களில் ஒன்றான கருட புராணம் விரிவாக  எடுத்துரைக்கிறது.

பகுப்பு:இந்து அண்டவியல்
பகுப்பு:இறப்பு குறித்த நம்பிக்கைகள்
ஆல்ஃபா துகள்

**ஆல்ஃபா துகள்** அல்லது கதிர் (*Alpha particle* or *ray*), இயற்கை அல்லது செயற்கைக் கதிரியக்கத்தின் போது வெளிப்படுகின்றன. இந்நிகழ்வு பொதுவாக அணு நிறை கூடிய தனிமங்களில் நிகழ்கிறது. α துகள்கள் ஈலியத்தின் கருக்களாகும். எனவே இதில் இரு புரோத்தன்களும் இரு நியூத்திரன்களும் காணப்படும். சில செயற்கைக் கதிரியக்கத் தனிமங்கள் மிகக்குறைந்த அல்லது மிக அதிக அரை வாழ்வுடன் காணப்படுகின்றன. இச்செயற்கை கதிர் தனிமங்களின் அணுஎண் 60 க்கும் 85 க்கும் இடைப்பட்டதாகவும் உள்ளன. α துகளை வெளியிட்டபின் தாய்தனிமத்தின் அணு எண்ணில் 2 உம் அணுநிறையில் 4 உம் குறைந்து, புதிய சேய் தனிமம் கிடைக்கிறது. α உமிழ்ச்சியினைத் தொடர்ந்து காமாக் கதிர்கள் வெளிப்படுகின்றன.

ஒரு குறிப்பிட்ட ஐசோடோப்பிலிருந்து வெளிப்படும் எல்லா α துகள்களும் ஒரே ஆற்றலுடன் காணப்படுகின்றன. எனவே வளியிலோ, பிற ஊடகங்களிலோ அவைகளின் செல்தொலைவு (Range ) ஒன்றுபோல் இருக்கும். இச்செல்தொலைவு அவைகளின் ஆற்றலைப் பொறுத்திருக்கிறது.ஆல்ஃபா கதிர்கள் என்பன ஐட்ரஜனைப் போல் நான்கு மடங்கு நிறையும் ஐட்ரஜனைப் போல் இரு மடங்கு நேர்மின்னூட்டமும் கொண்ட துகள்களின் ஓட்டமாகும்.ஆல்ஃபா துகள்கள் எலக்ட்ரான்களை இழந்த ஈலியம் அணுக்களாகும்.இத்துகள்களின் செல்தொலைவு,

: R = bE^{3/2}  என்ற சமன்பாட்டால் கொடுக்கப்படுகிறது.

இங்கு b என்பது மாறிலியாகும். கதிர் தனிமத்தினைப் பொறுத்து அவைகளின் வேகம் 1.45 முதல் 2.2* 107 மீட்டர் வரையில் காணப்படுகிறது. சில ஒளிரும் பொருட்களில் மோதும்போது ஒளித்தெறிப்புகளை (Scintilations ) தோற்றுவிக்கின்றன.

ஊடகம் ஒன்றின் வழிசெல்லும் போது, அயனியாக்கம் நிகழ்கிறது. இக்கதிர்கள் மிகவும் குறைந்த ஊடுருவற்திறன் கொண்டன. ஒரு சாதாரண தாள் அதனைத் தடுத்து நிறுத்திவிடும் அவைகளில் காணப்படும் மின்னூட்டம் காரணமாக இப்படிப்பட்ட துகள்கள் காந்த மின் பலங்களில் விலக்கமுறுகின்றன.

## மேற்கோள்கள்
* B.A.R.C./D.R.P/TC 3.

பகுப்பு:கதிரியக்கம்
பகுப்பு:துகள் இயற்பியல்
பகுப்பு:ஈலியம்
அராபிய இலக்கியம்

**அராபிய இலக்கியம்** (*al-Adab al-‘Arabī*, அரபு: الأدب العربي‎) எனப்படுவது, அரபு மொழியில் எழுதப்பட்ட உரைநடை மற்றும் கவிதைத் தொகுப்புகளை குறிப்பதாகும். அரபுலகில் இது *அதாப்* (أدب‎) என அழைக்கப்படுகின்றது. பண்டைய காலங்களில் இருந்தே பல வாய்வழி இலக்கியங்கள் இங்கு இருந்த போதும், ஐந்தாம் நூற்றான்டின் பிறகே அராபிய இலக்கியம் வளரத் தொடங்கியது. குறிப்பாக இசுலாமிய பொற்கால நேரத்தில் இது தனது உச்சத்தை தொட்டது. இந்த கால கட்டத்தில் உலகின் பல்வேறு காலாச்சாரத்தை சேர்ந்த நூல்களும், தொன்மங்களும், வரலாறுகளும், புராணங்களும் அரபிக்கு மொழிபெயற்கப்பட்டன. மங்கோலியர்களின் பாக்தாத் படையெடுப்பை அடுத்து இதில் பெரும்பான்மையானவை அழிக்கப்பட்டன. 

பொதுவாக குரான், அரபு இலக்கியத்தின் மிகச்சிறந்த படைப்பாக கருதப்படுகின்றது அரபு மொழி இலக்கியங்களில் திருக்குர்ஆன் மிகச் சிறந்த படைப்பாகப் பரவலாகக் கருதப்படுகிறது. . 

## மேற்கோள்கள்

## வெளி இணைப்புகள்

*Cornell University link to Arabic Literature
*The original Arabic manuscript of Tawq Alhamama 
*Classical Arabic Blog
*The Arabic Language: History and Facts

பகுப்பு:அராபிய இலக்கியம்
ஐஇஇஇ 1394

**[[ஐஇஇஇ]] 1394 இடைமுகப்பு** (*IEEE 1394 interface*) எனப்படுவது நிலையான இடைமுகப்பு வகையைச் சேர்ந்த அதியுயர் வேக வரிசை தொடர் தகவல் பரிமாற்ற ஊடகமாகும். இதனால் 400 MB/s  வரையான வேகத்தில் தகவல் பரிமாற்ற முடிவதால் நிஜ நேர தகவல் தொடர்பு ஊடகமாக கருதப்படுகிறது.

இது FireWire என்ற பெயரில் ஆப்பிள் நிறுவனத்தால் 1980 களில் உருவாக்கப்பட்டது. ஐஇஇஇ ஆனது அகிலத் தொடர் பாட்டை (USB) இன் வகையைச் சேர்ந்தது, எனினும் பயன்பாட்டில் யு.எஸ்.பி வகையே அதிகமாக உள்ளது. அப்பிள் நிறுவனத்தின் 2000 ஆண்டுகளில் வெளிவந்த கணிணிகளில் FireWire (ஐ.இ.இ.இ) இணைக்க கூடிய இடைமுகப்பு காணப்பட்டது எனினும் அது தற்போது குறைவடைந்து 2013 FireWire இன் சிறிய அளவுள்ள இடைமுகப்பு காணப்படுகிறது. இதே இடைமுகப்பு சொனி நிறுவனத்தால் ஐ.லின்க் (I.LINK) என அழைக்கப் படுகிறது. அதிக செலவு காரணமாக  சில வேளைகளில் ஐ.இ.இ.இ 1394 இற்கு மாற்றாக parallel SCSI என்ற இடைமுகம் பயன்படுத்தப்படுகிறது. 

ஐ.இ.இ.இ 1394 ஆனது பெரும்பாலும் உயர்தர ஒலி, ஒளி பரிமாற்றத்திற்கே அதிக அளவில் பயன் படுத்தப்படுகிறது. இவ் இணைப்பு முறை கம்பியில்லா இணைப்பு (wireless), ஒளியிழை இணைப்பு (fiber optic), சாதாரண வடம் (coaxial) ஆகிய மூன்று முறைகளிலும் இணைக்க முடிகிறது. 

## வளர்ச்சி

ஐ.இ.இ.இ 1394 ஆனது தொடர் தகவல் பரிமாற்ற (serial bus) வகையைச் சேர்ந்தது ஆகும் அதாவது இங்கு தகவல் பரிமாற்றத்தின் போது ஒரு தடவையில் ஒரு பிட் தகவலே அனுப்ப, பெற முடியும். ஒரு பிட் தகவலை அனுப்ப, பெற எவ்வளவு நேரம் ஆகிறது என்பதை வைத்தே இதன் வேகம் கணிக்கப்படுகிறது. இதற்கு முற்றிலும் எதிரான முறையில் பரல்லெல் (Parallel) முறை தகவல் பரிமாற்றம் காணப்படுகிறது. இங்கு தகவல் தொடராக அல்லாமல் ஒரே தடவையில் குறிப்பிட்ட அளவு தகவல் பரிமாற்றப்படுகிறது இதற்கா இதில் அதிகளவு முனைகள் (pins) காணப்படுகிறது.

## தொழில்நுட்ப விபரங்கள்

ஐ.இ.இ.இ 1394 இன் மூலம் 63 இற்கும் அதிகமான வெவ்வேறு வகையைச் சேர்ந்த கருவிகளை இணைக்கப்படுகிறது. வலையமைப்பு (Networking) துறையிலும் குறிப்பாக சகா-சகா (Peer-to-Peer) போன்ற ஒரே கணினியில் பல கணினிகளையும், ஒரே வருடியை, அச்சு இயந்திரத்தை பல கணினிகளாலும் பயன்படுத்தும் வகையில் அமைப்பதற்கு இது பெரிதும் உதவுகிறது. 

## மேற்கோள்கள்

பகுப்பு:ஐஇஇஇ
விசுவமடு மகா வித்தியாலயம்

விசுவமடு மகா வித்தியாலயமானது இலங்கையின் வடக்கே முல்லைத்தீவு மாவட்டத்தில் விசுவமடு என்னும் பிரதேசத்தில் அமைந்த பாடசாலையாகும். இப்பாடசாலையானது 1978ஆம் ஆண்டு புரட்டாதி மாதம் 20ம் திகதி விசுவமடு பலநோக்கு கூட்டுறவுச்சங்கத்தினால் வழங்கப்பட்ட காணியில் ஆரம்பிக்கப்பட்டது.

## பாடசாலையின் வரலாறு
1978ஆம் ஆண்டு புரட்டாதி மாதம் 20ஆம் திகதி ஆரம்பிக்கப்பட்ட இப்பாடசாலையின் முதல் அதிபராக விசுவநாதர் பதவியேற்றார். அவருடைய ஞாபகர்த்தமாக தரம்1 தொடக்கம் தரம்5 வரைக்கும் விசுவநாதர் ஆரம்ப பாடசாலை என்ற பெயரில் ஆரம்பிக்கப்பட்டுள்ளது.

## தோற்றமும் வளர்ச்சியும்
வன்னியில் முல்லை மாவட்டத்தின் மேற்குப் புறத்திலும் கிளிநொச்சி மாவட்டத்தின் கிழக்குப் புறத்திலும் அமைந்திருக்கும் எல்லைக்கிராமம் விசுவமடு ஆகும். நீர்வளமும் நிலவளமும் நிரம்பப் பெற்று வனவளத்தினால் சூழ்ந்திருந்தது இக்கிராமம்.

## அதிபர்கள்

* திரு.ச.விசுவநாதர்      -  (20. செப்டம்பர் 1978 தொடக்கம் 30. செப்டம்பர் 1983 வரை)
* திரு.ச.தங்கராஜா        - (30.09.1983தொடக்கம் 10. செப்டம்பர் 1987 வரை)
* திருமதி.ப.விநாயகமூர்த்தி- (10. செப்டம்பர் 1987 தொடக்கம் 14. சனவரி 1988 வரை)
* திரு.வே.சுந்தரலிங்கம்    - (14. சனவரி 1988 தொடக்கம் 15. மார்ச் 1992 வரை)
* செல்வி.க.சுசீலா         - (15. மார்ச் 1992 தொடக்கம் 9. செப்டம்பர் 1992 வரை)
* திரு.ஜீ.எஸ்.பரமேஸ்வரன்- (9. செப்டம்பர் 1992 தொடக்கம் 1. செப்டம்பர் 1995 வரை)
* திரு.நா.தியாகராஜா     -  (1. செப்டம்பர் 1995 தொடக்கம் 16. மே 1997 வரை)
* திரு.மு.சிவப்பிரகாசம்  -  (16.05.1997தொடக்கம் 21. மே 1998 வரை)
* திரு.சி.மாணிக்கவாசகர் -  (21. மே 1998 தொடக்கம் 1. அக்டோபர் 2002 வரை)
* திரு.சு.மோகனராஜன்   -  (1. அக்டோபர் 2002 தொடக்கம் 10. பெப்ரவரி 2003 வரை)
* திருமதி.நி.இராமச்சந்திரன்-(10. பெப்ரவரி 2003 தொடக்கம் 7. மார்ச் 2003 வரை)
* திரு.ஐ.கே.தவரட்ணம்  -  (1. பெப்ரவரி 2005 தொடக்கம் 22. ஏப்ரல் 2006 வரை)
* திரு.சி.பாஸ்கரன்     -   (23. ஏப்ரல் 2006 தொடக்கம் 9. மார்ச் 2009 வரை)
* திருமதி.தெ.வீரசிங்கம்  -  (27. செப்டம்பர் 2010 தொடக்கம் 19. அக்டோபர் 2010 வரை)
* திரு.வி.ஸ்ரீகரன்        -  (20. அக்டோபர் 2010 தொடக்கம் 22. பெப்ரவரி 2012 வரை)
* திரு.பெ.பாலகிருஷ்ணன் - (22. பெப்ரவரி 2012 தொடக்கம் இன்று வரை)

## மேற்கோள்கள்

பகுப்பு:முல்லைத்தீவு மாவட்ட பாடசாலைகள்
இசுலாமியப் பொற்காலம்

**இசுலாமிய பொற்காலம்** (*Islamic Golden Age*) என்பது எட்டாம் நூற்றாண்டு முதல் பன்னிரென்டாம் நூற்றாண்டு வரையான, பாக்தாத்தை ஆண்டுவந்த அப்பாசியர்களின் காலகட்டத்தை குறிப்பது. எட்டாம் நூற்றாண்டின் மத்தியில் அப்பாசியக் கலீபாக்கள், தங்கள் தலைநகரை திமிசுகு நகரில் இருந்து பாக்தாத்துக்கு மாற்றியதை தொடர்ந்து இசுலாமிய கலாச்சாரம் ஏற்றம் கான தொடங்கியது. இந்த காலகட்டத்தில் பொறியியல், வணிகம், பொருளாதாரம், தொழிற்சாலை, அறிவியல், தொழினுட்பம், கட்டடக்கலை, விவசாயம், ஓவியம், சட்டம், இலக்கியம், தத்துவம், கடல் பயனம் என பல துறைகளிலும் இசுலாமியர்களின் பங்களிப்பு மிகுந்து இருந்தது. *பைத் அல் இக்மா* (ஞானத்தின் இல்லம்) எனும் நூலகம் ஏற்படுத்தப்பட்டு, உலகின் பழமையான புத்தகங்களும், இலக்கியங்களும் அரபு மற்றும் பாரசீக மொழியில் தொகுக்கப்பட்டன. பின்னர் இவை இலத்தீன், எபிரேயம், துருக்கியம் ஆகியவற்றுக்கும் மொழி மாற்றம் செய்யப்பட்டது. மற்ற சமயத்தவரின் உரிமைகள் காக்கப்பட்டன. இந்த காலகட்டத்தில்தான் இந்தியர்களின் கணித எண்னான சுழி (0) அரபுலகத்துக்கு ஏற்றுமதியானது. பிரபல அரபு கணிதவியலறான அல்-குவாரிசுமி இதன் முக்கியத்துவத்தை பிரபடுத்தத் தொடங்கியதை அடுத்து, சுழியம் 12ம் நூற்றாண்டில் ஐரோப்பாவுக்கு அறிமுகமாகியது. தொடர்ந்து நடைபெற்ற சிலுவைப்போர்களை அடுத்து சரிவை சந்திக்கத் தொடங்கிய இசுலாமிய பொற்கால ஆட்சி, 1258ல் ஏற்பட்ட மங்கோலிய படையெடுப்பை அடுத்து முடிவுக்கு வந்தது.

அல் பிருனி, அல் பராபி, இப்னு சீனா, அல்-குவாரிசுமி, இப்னு துர்க், ஓமர் கய்யாம், அல் கசாலி ஆகியோர் இந்த கால கட்டத்தில் வாழ்ந்து வந்த சில முக்கிய நபர்கள் ஆவர்.

## மேற்கோள்கள்

## வெளி இணைப்புகள்

* Islamic web
* Wiet, Gaston. ''"Baghdad: Metropolis of the Abbasid Caliphate."''  Chapter 5

பகுப்பு:இசுலாமிய வரலாறு
சத்தியோசாதம்

**சத்யோ சோதம்** என்பது சிவபெருமானின் ஐந்து முகங்களில் ஒன்றான இது படைத்தல் பணிபுரியும் முகமாகக் கருதப்படுகிறது.

## சிவத்தோற்றம்
சத்யோ சோதத்தினை சிவபெருமானின் ஐவ்வகை தோற்றத்தில் முதலாவது தோற்றமாக மகாபுராணங்களில் ஒன்றான லிங்க புராணத்தில் விவரித்துள்ளது. சுவாத லோகித கற்பத்தில் பிரம்ம தேவன் சிவபெருமானை வணங்கி தியானிக்கும் போது சிவபெருமான் தோன்றினார். அப்பொழுது மிகவும் அழகிய இளம் பாலகனாக அவர் இருந்தார். 

## சிவமுகம்

சிவபெருமானின் ஐந்து முகங்களில் முதல் முகமாகும். தத்புருஷம் என்றும் அழைக்கப்படுகிறது. இம்முகம் பால் வண்ண வெண்மை நிறமுடையதெனவும், மேற்கு திசையை நோக்கி அமைந்துள்ளாகவும் அறியப்படுகிறது. சிவபெருமானின் இம்முகம்  முனி தாண்டவம்  புரிந்து படைக்கும் பணிபுரியும் முகமாகும்.பஞ்சபூதங்களில் நிலத்தின் தன்மை வாய்ந்ததாக இம்முகம் அறியப்படுகிறது. 

சிவபெருமானின் இந்த சத்யோசோத முகத்திலிருந்து காமிகம், யோகஜம், சிந்தியம், காரணம், அஜிதம் என ஐந்து ஆகமங்களை தோற்றுவித்தார். 

## மேற்கோள்களும் குறிப்புகளும்


பகுப்பு:சிவ முகங்கள்
பகுப்பு:சிவ வடிவங்கள்
வாமதேவம்

**வாமதேவம்** என்பது சிவபெருமானின் ஐந்து முகங்களில் காத்தல் பணிபுரியும் ஒரு முகமாக கருதப்படுகிறது.

## சிவ தோற்றம்
முப்பதாவது இரத்த கற்பத்தில் படைப்புக் கடவுளான பிரம்ம தேவன் சிவபெருமானை நினைத்து தியானித்த பொழுது, அவருடைய தியானித்தில் மகிழ்ந்த சிவபெருமான் சடாமுடியில் பாம்புகளையும், கைகளில் மால் மழு ஆகியவையும் தாங்கி காட்சியளித்தார். இத்தோற்றம் வாமதேவம் எனப்படுகிறது. இதனைப் பற்றி மகாபுராணங்களில் ஒன்றான லிங்க புராணத்தில் குறிப்பிடப்பட்டுள்ளது. 

## சிவ முகம்
சிவபெருமான் ஐந்து முகங்களில் இரண்டாவது முகமாகும். இம்முகம் வாமம் என்றும் அறியப்படுகிறது. இம்முகம் சிவப்பு நிறமுடையதெனவும், வடக்கு திசையை நோக்கி அமைந்துள்ளாகவும் அறியப்படுகிறது. சிவபெருமான் இம்முகம் வாயிலாக சந்தியா தாண்டவம் ஆடி காத்தல் பணிபுரிகின்றார்.பஞ்சபூதங்களில் நீரின் தன்மை வாய்ந்ததாக இம்முகம் அறியப்படுகிறது. 

சிவபெருமான் வாமதேவ முகத்திலிருந்து தீப்தம், சூட்சுமம், ஸகஸ்ரம், அம்சுமான், சுப்ரபேதம் என ஐந்து ஆகமங்களை தோற்றுவித்தார்.

## மேற்கோள்களும் குறிப்புகளும்


பகுப்பு:சிவ முகங்கள்
பகுப்பு:சிவ வடிவங்கள்
விசுவமடு

விசுவமடு இலங்கையின் வடக்கே முல்லைத்தீவு மாவட்டத்தில் அமைந்துள்ளது. இது ஏற்றுநீர்ப்பாசனத்திட்டத்தின் மூலம் குடியமர்த்தப்பட்ட ஒரு விவசாயக் கிராமமாகும். இது கிளிநொச்சி மற்றும் முல்லைத்தீவு மாவட்டங்களின் எல்லைப்பகுதியில் உள்ளது. 9°18'00"வ 80°41'00"கி  என்னும் ஆள்கூறுகளைக் கொண்டு அமைந்துள்ளது. இப் பிரதேசத்தின் விவசாய செய்கைக்கு விசுவமடுக்குளம் நீர்ப்பாசன தேவைகளுக்காக பயன்படுத்தப்படுகின்றது.

விசுவமடு என்பது ஆரம்பத்தில் ஒரு குடியேற்றதிட்டம் என்பதாக உருவாக்கப்பட்டபோதும் இன்று பல கிராமங்கள் பல கிராம அலுவலர் பிரிவுகள் என்பவற்றை தாங்கிய ஒரு பிரதேசத்தை குறிப்பதாக உள்ளது. விசுவமடு மேற்கு, விசுவமடு கிழக்கு, மாணிக்கபுரம், வள்ளுவர்புரம், தேராவில் ஆகிய முல்லைத்தீவு மாவட்ட கிராம அலுவலர் பிரிவுகளையும் பிரமந்தனாறு, புன்னைநீராவி ஆகிய கிளிநொச்சி மாவட்ட கிராம அலுவலர் பிரிவுகளையும் உள்ளடக்கிய பிரதேசம் விசுவமடு பகுதி என்று அழைக்கப்படுகிறது.

இது ஆரம்பகாலத்தில் படித்த வாலிபர் குடியேற்ற திட்டமாக உருவாக்கப்பட்டது. பின்னர் கிராம விஸ்தரிப்பு திட்டம் என்ற பெயரில் படித்த வாலிபர் குடியேற்ற திட்டத்திற்கு மேலதிகமான காணிகள் அரசால் வழங்கப்பட்டது. அதன் பின்னர் மலையகத்தில் இருந்து தொழில்வாய்ப்பு தேடியும் இலங்கையில் ஏற்பட்ட இனரீதியான மோதல்களை அடுத்தும் பலர் இந்த விசுவமடு பகுதியில் வந்து குடியேறி உள்ளனர். பாரதிபுரம், மாணிக்கபுரம், வள்ளுவர்புரம், இளங்கோபுரம் என்னும் கிராமங்கள் இவ்வாறு குடியேறிய மலையக மக்கள் பெரும்பான்மையாக வாழும் கிராமங்களாகும்.

## பாடசாலைகள்
* மு/விசுவமடு மகா வித்தியாலயம்
* மு/றெட்பானா பாரதி வித்தியாலயம்
* மு/விசுவமடு விசுவநாதர் ஆரம்ப பாடசாலை
* மு/நெத்தலியாறு அ.த.க.பாடசாலை
* கிளி/பிரமந்தனாறு மகா வித்தியாலயம்
* கிளி/புன்னைநீராவி அ.த.க.பாடசாலை

## கோவில்கள்
### இந்துக் கோவில்கள்
* தொட்டியடி பிள்ளையார் கோவில்
* அதிசயவிநாயகர் ஆலயம்
* புத்தடி பிள்ளையார் கோவில்
* மாணிக்கப்பிள்ளையார் கோவில்
* குளத்தடி வீரபத்திரர் கோவில்
* தொட்டியடி ஆஞ்சநேயர் ஆலயம்
* பாரதிபுரம் முத்துமாரி அம்மன் ஆலயம்
* வள்ளுவர்புரம் முத்துமாரி அம்மன் ஆலயம்
* வள்ளுவர்புரம் காட்டு விநாயகர் கோவில்
* தேராவில் செல்வவிநாயகர் ஆலயம்
* தேராவில் முனியப்பர் கோயில்
* தேராவில் ஐயனர் கோயில்
* மாணிக்கபுரம் முத்துமாரி அம்மன் ஆலயம்
* விசுவமடு குளத்தடி பிள்ளையார் கோயில்
* விசுவமடு கிழக்கு பத்திரகாளி கோயில்
* தேராவில் கருப்பசாமி கோவில்
*

### கிறித்தவ ஆலயங்கள்
* றெட்பானா புனித இராயப்பர் ஆலயம்
* பிரமந்தனாறு இறைஇரக்க யேசு ஆலயம்
* தென்னிந்திய திருச்சபை
* இலங்கை பெந்தகொஸ்தே திருச்சபை

## சமூக அமைப்புகள்
*விசுவமடு மத்திய சனசமூக நிலையம் 1993 இல் ஆரம்பிக்கப்பட்டு நாட்டில் ஏற்பட்ட அசாதாரண சூழ்நிலைகளினால் அதன் செயற்பாடுகள் சிறிதுகாலம் தடைப்பட்டிருந்தன. இது இவ்வூர் மக்களின் கல்வி, கலை, கலாச்சார, பண்பாடு, விளையாட்டு மற்றும் பாரம்பரிய விழுமியங்களை மேம்படுத்தும் நோக்குடன் அதன் செயற்பாடுகள் முன்னெடுக்கப்படுகின்றன.

## விளையாட்டுக் கழகங்கள்
* விசுவமடு மத்திய விளையாட்டுக்கழகம்
* விசுவமடு தோழர்கள் விளையாட்டுக்கழகம்
* நாச்சிக்குடா இளந்தென்றல் விளையாட்டுக்கழகம்

## மேற்கோள்கள்

பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
தற்புருடம்

**தற்புருடம்** என்பது சிவபெருமானின் மறைத்தல் பணிபுரியும் முகமாகக் கருதப்பெறுகிறது.

## சிவத்தோற்றம்
சிவபெருமானை படைப்பின் கடவுளான பிரம்ம தேவர் பீதகற்பத்தில் தியானித்தார். அப்பொழுது சிவபெருமான் தன்னுடைய கரிய சடாமுடியில் இளம்பிறை அணிந்தவாறு காட்சியளித்தார். இந்த உருவம் தர்புருடமாகும். இத்தோற்றம் பற்றி மகாபுராணங்களில் ஒன்றான லிங்க புராணம் விளக்கியுள்ளது. 

## சிவமுகம்
சிவபெருமானின் ஐந்து முகங்களில் நான்காவது முகமாகவும் தற்புருடம் அறியப்படுகிறது. இம்முகம் மஞ்சள் குங்கும நிறமுடையதெனவும், கிழக்கு திசையை நோக்கி அமைந்துள்ளாகவும் அறியப்படுகிறது. சிவபெருமான் இம்முகம் வாயிலாக திரிபுர தாண்டவம் ஆடி மறைத்தல் பணிபுரிகின்றார்.பஞ்சபூதங்களில் காற்றின் தன்மையுடையதாக் இம்முகம் அறியப்படுகிறது. 

சிவபெருமான் தற்புருஷ முகத்திலிருந்து ரௌரவம், மகுடம், விமலம், சந்திரஞானம், பிம்பம் ஆகிய ஐந்து ஆகமங்களை தோற்றுவித்தார். 

## மேற்கோள்களும் குறிப்புகளும்


பகுப்பு:சிவ முகங்கள்
பகுப்பு:சிவ வடிவங்கள்
ஈசானம்

**ஈசானம்** என்பது சிவபெருமானின் ஐந்து முகங்களில் ஒன்றான இது  அருளும் பணிபுரியும் ஒரு முகமாகக் கருதப்படுகிறது.

## சிவத்தோற்றம்

விஸ்வரூப கற்பத்தில் மலரயன் என்பவர் சிவபெருமானை தியானித்தார். அவருடைய தியானத்தில் மகிழ்ந்து சிவபெருமான் பிறைச் சந்திரனை சடாமுடியில் தாங்கி, கோரைப்பற்களுடன் காட்சியளித்தார். அவருடன் இரு வாணி மற்றும் தேவர்களின் தாயார் ஆகியோர் இரு புறமும் இருந்தனர். இத்தோற்றம் ஈசானமாகும்.

## சிவமுகம்
சிவபெருமானின் ஐந்து முகங்களில் ஐந்தாவது முகமாகும். இம்முகம் படிக நிறமுடையதெனவும், வடகிழக்கு திசையை நோக்கி அமைந்துள்ளாகவும் அறியப்படுகிறது. சிவபெருமான் இம்முகம் வாயிலாக ஊர்த்தவ தாண்டவம் புரிந்து அருள்கின்றார்.பஞ்சபூதங்களில் ஆகாயத்தின் தன்மை வாய்ந்ததாக இம்முகம் அறியப்படுகிறது.  

சிவபெருமான் ஈசான முகத்திலிருந்து  புரோக்கீதம், லலிதம், சித்தம், சந்தானம், சர்வோக்தம், பரமேசுவரம், கிரணம், வாதுளம் ஆகிய எட்டு ஆகமங்களை தோற்றுவித்தார் எனவும், ஆறுபத்தாறு முனிவர்களும் ஆகம இரகசியப் பொருளை இம்முகத்தின் மூலம் அறிந்தனர் என்றும் கூறப்படுகிறது.

## மேற்கோள்களும் குறிப்புகளும்


பகுப்பு:சிவ முகங்கள்
பகுப்பு:சிவ வடிவங்கள்
கிளாசியசு-கிளாப்பிரான் சமன்பாடு

**கிளாசியசு-கிளாப்பிரான் சமன்பாடு** (*Clausius-Clapeyron Equation*) அல்லது முதல் மறை வெப்பச்சமன்பாடு என்பது
: \frac {dp}{dT} = \frac {JL}{T(v2-v1)} ஆகும். இங்கு v2, v1 என்பன ஒரு கிராம் பொருளின் இருவேறுபட்ட நிலையிலுள்ள பருமனளவு (கனஅளவு) ஆகும். L என்பது இக்குறிப்பிட்ட மாற்றத்திற்கான மறைவெப்பமாகும். J என்பது வினைவெப்பச் சமன் எண்.

இச்சமன்பாடு அழுத்தத்தால் கொதிநிலை அல்லது உருகுநிலையில் ஏற்படும் மாறுபாடு என்ன என்பதனைக் கணக்கிட உதவுகிறது:

: dT = \frac {dp \times T (V2-V1)}{JL}  எனவாகும்.

## ஆதாரம்
*intermediate heat-TYLER

பகுப்பு:வெப்ப இயக்கவியல்
பன்னாட்டு எடைகள் மற்றும் அளவைகள் ஆணையம்

**பன்னாட்டு எடைகள் மற்றும் அளவைகள் ஆணையம் ** (*International Bureau of Weights and Measures*, ), என்பது பன்னாட்டு சீர்தரங்கள் அமைப்பாகும். அனைத்துலக முறை அலகுகளை (SI) பராமரிப்பதற்காக *மீட்டர் மாநாட்டின்படி* நிறுவப்பட்ட மூன்று நிறுவனங்களில் ஒன்றாகும்.  இந்த நிறுவனம் பொதுவாக இதன் பிரெஞ்சு முதலெழுத்துக்களால்  **பிஐபிஎம்** (BIPM) என்று அறியப்படுகிறது.

அனைத்துலக முறை அலகுகளை பராமரிக்கும் மற்ற இரு நிறுவனங்களும் அவற்றின் பிரெஞ்சு முதலெழுத்துக்களால் அறியப்படுகின்றன: எடைகள் மற்றும் அளவைகளுக்கான பொது மாநாடு  () (CGPM) மற்றும்  பன்னாட்டு எடைகள் மற்றும் அளவைகள் குழு () (CIPM).

பகுப்பு:SI அடிப்படை அலகுகள்
பகுப்பு:சீர்தரம் நடுவும் நிறுவனங்கள்
குறுக்கீட்டுமானம்

**குறுக்கீட்டுமானம் ** (*interferometry*) என்பது  அலைகளை, வழமையாக மின்காந்த அலைகளை, ஒன்றின்மீது ஒன்று பொருத்தி அந்த அலைகளைப் பற்றி தகவல்களைப் பெறும் தொழில்நுட்ப தொகுப்பாகும். குறுக்கீட்டுமானம் வானியல், ஒளியிழை, பொறியியல் அளவையியல், ஒளிமை அளவியல், கடற்பரப்பியல், நிலவதிர்ச்சியியல், நிறமாலையியல் (மற்றும் வேதியியலில் இதன் பயன்பாடுகள்), குவாண்டம் விசையியல், அணுக்கருவியல் மற்றும் துகள் இயற்பியல், பிளாசுமா (இயற்பியல்), தொலையுணர்தல், உயிரிமூலக்கூற்றியல் இடைவினைகள், மேற்பரப்பு தரவுதிரட்டல், நுண்பாய்மங்கள், இயக்கவியல் தகைவு/திரிபு அளவியல், மற்றும் வேக அளவியல் போன்ற துறைகளில் முக்கிய புலனாய்வு தொழில் நுட்பமாக விளங்குகிறது.

குறுக்கீட்டுமானிகள் அறிவியலிலும் தொழிற்துறையிலும் சிறு நகர்வுகளையும் ஒளிவிலகல் குறிப்பெண் மாற்றங்களையும் மேற்பரப்பு  முறைகேடுகளையும் அளவிட முதன்மையாகப் பயன்படுத்தப்படுகிறது.

## மேற்சான்றுகள்

பகுப்பு:ஒளியியல் கருவிகள்
அகோரம்

**அகோரம்** என்பது சிவபெருமானின் ஐந்து முகங்களில் அழிக்கும்  பணிபுரியும் முகமாக கருதப்பெறுகிறது.

## சிவத்தோற்றம்
சிவபெருமானை நோக்கி கடும் தவத்தில் ஆழ்ந்த படைப்பின் கடவுளான பிரம்மதேவனுக்கு, நெருப்பு மற்றும் வாள் ஆகியவற்றை தாங்கிய கரிய உருவத்தில் காட்சியளித்தார். இந்த உருவம் அகோரம் என்று அழைக்கப்படுகிறது. இத்தோற்றத்தில் சிவபெருமான் சிவமந்திரத்தினை லட்சம் முறை உச்சரிப்பவர்கள் கையிலையை அடைவர்கள் என்ற வரம் தந்தார். இத்தோற்றம் பற்றி மகாபுராணங்களில் ஒன்றான லிங்க புராணத்தில் எடுத்துரைக்கப்பட்டுள்ளது. 

## சிவ முகம்

இது சிவபெருமானின் ஐந்து முகங்களில் மூன்றாவது முகமாகும். இம்முகம் கருப்பு நிறமுடையதெனவும், தெற்கு திசையை நோக்கி அமைந்துள்ளாகவும் அறியப்படுகிறது. சிவபெருமான் இம்முகம் வாயிலாக ருத்திர தாண்டவம் ஆடி அழிக்கும் பணிபுரிகின்றார்.பஞ்சபூதங்களில் நெருப்பின் தன்மை வாய்ந்ததாக இம்முகம் கருதப்படுகிறது. 

சிவபெருமான் அகோர முகத்தி்லிருந்து விஜயம், நிசுவாசம், சுவாயம்புவம், அனலம், வீரம் ஆகிய ஐந்து ஆகமங்களை தோற்றுவித்தார்.  

## மேற்கோள்களும் குறிப்புகளும்


பகுப்பு:சிவ முகங்கள்
பகுப்பு:சிவ வடிவங்கள்
எடி மாபோ

**எடி கொய்க்கி மாபோ** (*Eddie Koiki Mabo*, 29 சூன் 1936 &ndash; 21 சனவரி 1992) ஒரு தொரெசு நீரிணைத் தீவுகளைச் சார்ந்த ஆத்திரேலியப் பழங்குடியினர் ஆவார். இவர் ஆத்திரேலியப் பழங்குடியினருக்கு நில உரிமைகளை மீட்டுக்கொடுக்க எடுத்துக்கொண்ட முயற்சிகளுக்காக அறியப்படுகிறார். மேலும் இவர் வரலாற்றுப்பூர்வமான உயர்நீதிமன்ற வழக்காகிய "மாபோ எதிர் குயின்ஸ்லாந்து" வழியாகவும் அறியப்படுகிறார்.

இப்புகழ் பெற்ற வழக்கின் தீர்ப்பை அடுத்து 1788 ஆம் ஆண்டு முதல் ஐரோப்பியக் குடியேற்றம் ஆரம்பிக்கப்பட்ட காலத்தில் இருந்து நடைமுறையில் இருந்து வந்த *terra nullius* (வெற்று நிலம் - எவருக்கும் சொந்தமில்லாத நிலம்) என்ற கொள்கை இல்லாமல் செய்யப்பட்டு, தலைமுறைகளாக நிலம் வைத்திருந்த (*native title*) ஆத்திரேலியப் பழங்குடியினருக்கு நில உரிமை வழங்கப்பட்டது.

மாபோவின் இயற்பெயர் "எடி கொய்கி சாம்போ". அவரின் உறவின் பென்னி மாபோ தத்தெடுத்த பிறகு, தன் கடைசிப் பெயரை மாபோ என்று மாற்றிக்கொண்டார். இவர் தொரெசு நீரிணைத் தீவுகளில் ஒன்றான மறி தீவில் பிறந்தார்.

## மேற்கோள்கள்

## வெளி இணைப்புகள்
* 
* 
* 
* Hi, I'm Eddie - Podcast by the State Library of Queensland. Winner 2021 Best Indigenous podcast, Australian Podcast Awards.
* 
* Album of Photographs Relating to the Mabo Case on Mer Island 1989, State Library of Queensland

பகுப்பு:1936 பிறப்புகள்
பகுப்பு:1992 இறப்புகள்
பகுப்பு:தொரெசு நீரிணைத் தீவுகள்
பகுப்பு:ஆத்திரேலிய மனித உரிமைச் செயற்பாட்டாளர்கள்
பகுப்பு:புற்றுநோயால் இறந்தவர்கள்
பகுப்பு:ஆஸ்திரேலியப் பழங்குடிகள்
அர்ஜுன் தொழில் நுட்பக் கல்லூரி

**அர்ஜுன் தொழில் நுட்பக் கல்லூரி** (Arjun College Of Technology) இது இந்திய  மாநிலம் தமிழ் நாடு, கோயம்புத்தூர் மாவட்டத்தில் அமைந்துள்ள பொறியியல் கல்லூரி ஆகும்.

## பயிற்றுவிக்கப்படும் பாடங்கள்
* இயந்திரப் பொறியியல்
* குடிசார் பொறியியல்
* கணினி அறிவியல் மற்றும் பொறியியல்
* மின்னணுவியல் மற்றும் தகவல் தொடர்பு
*இயந்திர மின்னணுவியல்
*செயற்கை நுண்ணறிவு மற்றும் தகவல் அறிவியியல்

## கல்லூரி வளாகம்
செட்டியக்காபாளையம்

### அமைவிடம்
*பெரிய நெகமம் சாலை
*கிணத்துக்கடவு - 10 கி.மீ.
*கோயம்புத்தூர் - 35 கி.மீ.
* பொள்ளாச்சி - 10 கி.மீ. 
 
## வெளி இணைப்பு
* கல்லூரி இணையதளம் 
## மேற்கோள்கள்

பகுப்பு:கோயம்புத்தூரிலுள்ள பொறியியல் கல்லூரிகள்
நவ சமுத்திர தலங்கள்

**நவ சமுத்திர தலங்கள்** என்பவை சிவபெருமானது எண்ணற்ற தலங்களில் ஒரு வகையாகும். நவ என்றால் ஒன்பது என்று பொருள்படும். எனவே நவ சமுத்திர தலங்கள் என்பது ஒன்பது சமுத்திர தலங்களைக் குறிப்பதாகும்.

அவையாவன,

# அம்பாசமுத்திரம்,
# ரவணசமுத்திரம்,
# வீராசமுத்திரம்,
# அரங்கசமுத்திரம்,
# தளபதிசமுத்திரம்,
# வாலசமுத்திரம்,
# கோபாலசமுத்திரம்,
# வடமலைசமுத்திரம் (பத்மனேரி),
# ரத்னகாராசமுத்திரம் (திருச்செந்தூர்).

பகுப்பு:சிவன் கோயில்கள்
ஸ்டேஷன் மாஸ்டர் (திரைப்படம்)

**இஸ்டேஷன் மாஸ்டர்** ( 31 மார்ச் 1966ல் சத்யன்,பிரேம் நசீர் முதலானோர் நடித்து பி. எ. தோமஸ் இயக்கத்தில் வெளிவந்த மலையாளத் திரைப்படம்.

## வேடங்கள்
*சத்யன் -- வேணு
*பிரேம் நசீர் -- மது
*உஷாகுமாரி - கீதா/ஓமனா
*கமலா தேவி -- சூசி
*அடூர் பாசி -- டியூட்டர் நாணு
*டி. ஆர். ஓமனா -- அப்பளக்காரி
*கே. பி. உம்மர் -- பட்டாளக்காரன்
*ஹரி --
*கடுவாக்குளம் ஆன்றணி --
*பிரதாபன் --
	
## பின்னணிப் பாடகர்கள்
*பி. வசந்தா
*கே. ஜே. யேசுதாஸ்
*எஸ். ஜானகி
*சீறோ பாபு
*பி. எ. சிதம்பரநாத்

## மேற்கோள்கள்

பகுப்பு:1966 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
தேவாரப்பாடல் பெற்ற நடு நாட்டு தலங்களின் பட்டியல்

**தேவாரப்பாடல் பெற்ற பாண்டிய நாட்டு தலங்களின் பட்டியல்** தேவாரப்பாடல் பெற்ற, நடு நாட்டிலுள்ள சிவன் கோயில்களைக் கொண்ட பட்டியலாகும்.

## பாடல் பெற்ற தலங்கள்
தேவாரப் பாடல் பெற்ற தலங்களில் தொண்டை நாடு (32), நடு நாடு (22), சோழ நாடு காவிரியாற்றின் வட கரை (63), சோழ நாடு காவிரியாற்றின் தென் கரை(128), பாண்டிய நாடு (14),கொங்கு நாடு (7), மலை நாடு (1), துளுவ நாடு (1), வட நாடு (5), ஈழ நாடு (2), புதிதாக கண்டுபிடிக்கப்பட்ட காவிரி தென்கரைத் தலமான  திருவிடைவாய் மற்றும் திருக்கிளியன்னவூர் ஆகிய இடங்களில் காணப்படுகின்ற 276 சிவன் கோயில்கள் அடங்கும்.  

## நடு நாட்டுத் தலங்கள்
# திருநெல்வாயில்அரத்துறை
# திருத்தூங்கானைமாடம்
# திருக்கூடலையாற்றூர் 
# திருஎருக்கத்தம்புலியூர் 
# திருத்தினைநகர் (தீர்த்தனகிரி)
# திருச்சோபுரம் (தியாகவல்லி)
# திருவதிகை
# திருநாவலூர் (திருநாமநல்லூர்)
# திருமுதுகுன்றம் (விருத்தாசலம்)
# திருநெல்வெண்ணெய் 
# திருக்கோவலூர்
# திருஅறையணிநல்லூர் (அரகண்ட நல்லூர்)
# திருஇடையாறு
# திருவெண்ணெய்நல்லூர்
# திருத்துறையூர் (திருத்தளூர்)
# திருவடுகூர் (ஆண்டார்கோவில்)
# திருமாணிக்குழி
# திருப்பாதிரிப்புலியூர் (கடலூர்) 
# திருமுண்டீச்சுரம்
# திருபுறவார்பனங்காட்டூர்
# திருஆமாத்தூர்
# திருவண்ணாமலை

## இவற்றையும் காண்க

* தேவாரத் திருத்தலங்கள்
* தேவாரப்பாடல் பெற்ற தொண்டை நாட்டு தலங்களின் பட்டியல்
* தேவாரப்பாடல் பெற்ற காவிரி வட கரைத்தலங்களின் பட்டியல்
* தேவாரப்பாடல் பெற்ற காவிரி தென்கரைத்தலங்களின் பட்டியல்
* தேவாரப்பாடல் பெற்ற பாண்டிய நாட்டு தலங்களின் பட்டியல்
* தேவாரப்பாடல் பெற்ற கொங்கு நாட்டு தலங்களின் பட்டியல்
* தேவாரப்பாடல் பெற்ற வட நாட்டு தலங்களின் பட்டியல்
* தேவாரப் பாடல் பெற்ற ஈழ நாட்டு தலங்களின் பட்டியல்

## மேற்கோள்கள்

பகுப்பு:சிவன் கோயில்கள்
பகுப்பு:சிவன் கோயில்களின் பட்டியல்கள்
பஞ்ச குரோச தலங்கள்

**பஞ்ச குரோச தலங்கள்** என்பவை சிவபெருமானது தலங்களில் காசிக்கு சமமானதாக வகைப்படுத்தப்பட்ட தலங்களாகும். குரோச என்பதற்கு காசிக்கு நிகரான என்று பொருள்தரப்படுகிறது. காசியிலும், கும்பகோணத்திலும் பஞ்ச குரோச தலங்கள் உள்ளன.

## தொன்மம்
அமுதக் குடத்தினை சிவபெருமான் சிதைத்தார். அதனால் பல்வேறு இடங்களிலும் அமுதம் சிந்தியது. ஐந்து குரோசம் வரையில் இந்த அமுதம் பரவி ஐந்து தலங்களை உண்டாக்கியதால் பஞ்ச குரோச தலங்கள் எனப்படுகின்றன.

ஒரு குரோசம் என்பது இரண்டரை நாழிகையில் கடந்து செல்லக் கூடிய தூரமாகும். குறைவான நேரத்தில் சென்றடையக் கூடிய இடமாக உள்ளதால், இந்த தலங்களுக்கு சென்று குளத்தில் நீராடி இறைவனை தரிசனம் செய்து வருகின்றனர். மகாமக காலங்களில் இந்தக் கோயில்களை தரிசனம் செய்ய காலங்கள் நிர்ணயம் செய்யப்பட்டு அதன்படி தரிசனம் செய்கின்றனர்.

## தலங்கள்

# சிவசைலம்   - சிவசைலம் சிவசைலப்பர் கோயில்
# ஆழ்வார்குறிச்சி   - ஆழ்வார்குறிச்சி வன்னீஸ்வரர் கோயில்
# கடையம்   - கடையம் வில்வவனநாதர் கோயில்
# திருப்புடைமருதூர்  - திருப்புடைமருதூர் நாறும்பூநாதர் கோயில்
# பாபநாசம்   - பாபநாசம் பாபநாசர் கோயில்

## ஆதாரங்கள்


பகுப்பு:தமிழ்நாட்டில் உள்ள சிவன் கோயில்கள்
தேவாரப்பாடல் பெற்ற தொண்டை நாட்டு தலங்களின் பட்டியல்

**தேவாரப்பாடல் பெற்ற தொண்டை நாட்டு தலங்களின் பட்டியல்** தேவாரப்பாடல் பெற்ற, தொண்டை நாட்டிலுள்ள சிவன் கோயில்களைக் கொண்ட பட்டியலாகும்.

## பாடல் பெற்ற தலங்கள்
தேவாரப் பாடல் பெற்ற தலங்களில் தொண்டை நாடு (32), நடு நாடு (22), சோழ நாடு காவிரியாற்றின் வட கரை (63), சோழ நாடு காவிரியாற்றின் தென் கரை(128), பாண்டிய நாடு (14),கொங்கு நாடு (7), மலை நாடு (1), துளுவ நாடு (1), வட நாடு (5), ஈழ நாடு (2), புதிதாக கண்டுபிடிக்கப்பட்ட காவிரி தென்கரைத் தலமான திருவிடைவாய் மற்றும் திருக்கிளியன்னவூர் ஆகிய இடங்களில் காணப்படுகின்ற 276 சிவன் கோயில்கள் அடங்கும்.  

## தொண்டை நாட்டுத் தலங்கள்
# திருக்கச்சிஏகம்பம் (காஞ்சிபுரம்)
# திருக்கச்சிமேற்றளி (பிள்ளைப்பாளையம்)
# திருஓணகாந்தன்தளி
# திருக்கச்சிஅனேகதங்காவதம்
# திருக்கச்சிநெறிக்காரைக்காடு
# திருக்குரங்கணில்முட்டம்
# திருமாகறல்
# திருவோத்தூர்
# திருவன்பார்த்தான்பனங்காட்டூர் (திருப்பனங்காட்டூர்)
# திருவல்லம்
# திருமாற்பேறு
# திருஊறல்
# திருஇலம்பையங்கோட்டூர்
# திருவிற்கோலம் (கூவம்)
# திருவாலங்காடு (பழையனூர்)
# திருப்பாசூர்
# திருவெண்பாக்கம் (பூண்டி)
# திருக்கள்ளில் (திருக்கள்ளம் அல்லது  திருக்கண்டலம்)
# திருக்காளத்தி 
# திருவொற்றியூர்
# திருவலிதாயம் (பாடி)
# வடதிருமுல்லைவாயில்
# திருவேற்காடு
# திருமயிலை (மயிலாப்பூர்)
# திருவான்மியூர்
# திருக்கச்சூர் (ஆலக்கோவில்)
# திருஇடைச்சுரம்
# திருக்கழுக்குன்றம்
# திருஅச்சிறுப்பாக்கம்
# திருவக்கரை
# திருஅரசிலி (ஒழுந்தியாப்பட்டு)
# திருஇரும்பைமாகாளம்

## இவற்றையும் காண்க

* தேவாரத் திருத்தலங்கள்
* தேவாரப்பாடல் பெற்ற நடு நாட்டு தலங்களின் பட்டியல்
* தேவாரப்பாடல் பெற்ற காவிரி வட கரைத்தலங்களின் பட்டியல்
* தேவாரப்பாடல் பெற்ற காவிரி தென்கரைத்தலங்களின் பட்டியல்
* தேவாரப்பாடல் பெற்ற பாண்டிய நாட்டு தலங்களின் பட்டியல்
* தேவாரப்பாடல் பெற்ற கொங்கு நாட்டு தலங்களின் பட்டியல்
* தேவாரப்பாடல் பெற்ற வட நாட்டு தலங்களின் பட்டியல்
* தேவாரப் பாடல் பெற்ற ஈழ நாட்டு தலங்களின் பட்டியல்

## மேற்கோள்கள்

பகுப்பு:சிவன் கோயில்கள்
பகுப்பு:சிவன் கோயில்களின் பட்டியல்கள்
குடிபெயர்ந்த தமிழர்களின் வரலாறு

இந்தியாவிலிருந்து‍ பல ஆயிரக்கணக்கான தமிழ் பேசும் மக்கள் பல நூறு‍ ஆண்டுகளுக்கு‍ முன்பே உலகின் பல இடங்களுக்கு‍ குடியெர்ந்து‍ இப்போதும் வாழ்ந்து‍ வருகின்றனர். 

## தமிழர்கள் வாழும் நாடுகள்
தமிழகத்தை விட்டு‍ வேலைக்காகவும் இன்னும் பல்வேறு‍ காரணங்களுக்காக உலகின் மற்ற நாடுகளுக்கு‍ பல்வேறு‍ காலங்களில் தமிழர்கள் சென்றுள்ளனர். அவர்கள் இன்னு‍ வாழும் நாடுகளின் பெயர்கள்.
# அந்தமான்
# அமெரிக்க ஐக்கிய நாடுகள்
# ஆஸ்திரேலியா
# இத்தாலி
# இந்தோனேஷீயா
# இராக்
# இறியுனியன்
# எமிரேட்ஸ்
# ஓமான்
# கயானா
# கரீபிய நாடு
# காடார்
# குவைத்
# சவூதி அரேபியா
# சிங்கப்பூர்
# சீசெல்சு
# சுரிநாம்
# சுவீடன்
# டென்மார்க்
# தாய்லாந்து
# தென் ஆப்ரிக்கா
# நார்வே
# நியூசிலாந்து
# பஃரெயின்
# பிரான்சு
# பிலிப்பைன்ஸ்
# பீஜி
# போர்த்துக்கல்
# மலேஷீயா
# மியன்மார்
# மொரிஷீயஸ்
# ஜிபுட்டி
# ஜெர்மனி
# ஜோர்டான்
# ஸ்பெயின்
# ஹாங்காங்
#'குவதிலோப்’
(GUADELOUPE) தீவுகளில் இன்றும் தமிழ் பேசும் மக்கள் தங்கள் கலாச்சாரத்தோடு‍ வாழ்ந்து‍ வருகிறார்கள்.

## இலங்கையில் இல்லையா

பகுப்பு:தமிழர் வரலாறு
எகிப்தியர்

**எகிப்தியர்**  (*Egyptians*,  &nbsp;;  ) எனப்படுவோர் எகிப்தில் குடியுரிமை பெற்ற மற்றும் எகிப்தை சொத்த இடமாகக் கொண்ட, பொதுவான கலாச்சாரத்தை பகிர்ந்து அரபு மொழியைப் பேசும் மக்களைக் குறிக்கும்.

## உசாத்துணை

பகுப்பு:எகிப்து
கோதவாடி

**கோதவாடி** (Kothavadi)  இது  இந்தியாவின் தமிழ்நாடு மாநிலத்தில்  கோயம்புத்தூர் மாவட்டம்,  கிணத்துக்கடவு வட்டம்,  கிணத்துக்கடவு  ஊராட்சி ஒன்றியத்தில் அமைந்துள்ள
ஒரு ஊர் ஆகும். 

## மேற்கோள்கள்

## வெளி இனைப்புகள்
* விக்கிமேப்பியாவில் கோதவாடி அமைவிடம்

பகுப்பு:கோயம்புத்தூர் மாவட்டத்திலுள்ள கிராமங்கள்
தில்லு முல்லு (2013 திரைப்படம்)

**தில்லு முல்லு** 2013ல் வெளிவந்த திரைப்படம் ஆகும்.  1981-ம் ஆண்டு ரஜினி நடிப்பில் வெளிவந்த **[[தில்லு முல்லு]]** திரைப்படத்தின் மூல கதையை கொண்டு இத்திரைப்படம் வந்துள்ளது. இதில் மிர்சி சிவா கதைநாயகனாக ரஜனி நடித்த வேடத்தில் நடித்துள்ளார். பிரகாஷ் ராஜ் தேங்காய் சீனிவாசன் வேடத்தில் நடித்துள்ளார். இசா தல்வார் மாதவி நடித்த வேடத்தில் நடித்துள்ளார்.  கோவை சரளா சௌகார் ஜானகி நடித்த வேடத்தில் நடித்துள்ளார். சத்யன், சூரி, இளவரசு, மோனிஷா, மனோ பாலா போன்றோர் நடித்துள்ளனர்.

## தயாரிப்பு
ரஜினிகாந்த் நடித்த *[[தில்லு முல்லு]]* படத்தின் மறு ஆக்கத்தை இயக்க சிவாவும்,  வேந்தர் மூவிசும் பத்ரியை அணுகினர். திறந்த மனதுடன் *தில்லு முல்லு* படத்தின் பணிகளில் நுழைந்ததாக பத்ரி கூறினார். "நான் கதைக்களத்தை சமகாலக் கதையாக்க விரும்பினேன். அசலில் இருந்து எழுத்துக்களைத் தக்க வைத்துக் கொண்டு, இன்றைய தலைமுறைக்கு ஏற்றவாறு  எழுதினேன் ".  இப்படத்தின் பணிகள் 24 ஆகத்து 2012 அன்று சென்னையில் உள்ள எம். ஆர். சி நகரில் உள்ள அரங்கில்  பூஜையுடன் தொடங்கப்பட்டது. விழாவில்   கார்த்தி, சினேகா, பிரசன்னா, மீனா, எஸ். ஏ. சந்திரசேகர், அம்பிகா, விஜய் ஆண்டனி, கே. பாலசந்தர், வாலி, தரணி ஆகிய பிரபலங்கள்  கலந்து கொண்டனர். சென்னை மற்றும் ஹைதராபாத்தில் படப்பிடிப்பு முடிந்த பின்னர் படக்குழு துபாய், அபுதாபிக்கு ஒரு சில பாடல்களையும் காட்சிகளை எடுக்க சென்றது. ராகங்கள் பதினாறு பாடல் துபாயில் படமாக்கப்பட்டது. படப்பிடிப்பு  2013 மார்ச்சில் நிறைவடைந்தது. படப்பிடிப்பை முடித்தபின், பத்ரி 'தில்லு முல்லு' மறுகலவை இசை காணொளியை படமாக்க முடிவு செய்து, எம். எஸ். விஸ்வநாதனை யுவன் ஷங்கர் ராஜாவுடன் இணைந்து  பாடலில் தோன்றும்படி செய்தார். முன்னதாக மறைந்த தேங்காய் சீனிவாசன் நடித்த கதாபாத்திரத்தில்  பிரகாஷ் ராஜ் நடித்தார். இயக்குநர் பத்ரி கூறுகையில், "தேங்காய் சீனிவாசனின் பாத்திரத்தில் ஒருவரை நடிக்க வைப்பது சவாலானது. பிரகாஷ் ராஜை தவிர வேறு யாரையும் என்னால் நினைக்க முடியவில்லை ".  சௌகார் ஜானகியின் பாத்திரத்தில் நடிக்க கோவை சரளா தேர்வு செய்யப்பட்டார்.  கமல்ஹாசன் செய்திருந்த விருந்தினராக தோற்றத்தை சந்தானத்தைக் கொண்டு செய்வித்தார்.

## வரவேற்பு
*தில்லு முல்லு* கலவையான விமர்சனங்களைப் பெற்றது. *[[தி டைம்ஸ் ஆஃப் இந்தியா|டைம்ஸ் ஆப் இந்தியாவின்]]* எம். சுகந்த் 3.5 / 5 ஐக் கொடுத்து, "இந்த (படத்திற்கான) சிறப்பின் பெருமளவு இயக்குநர் பத்ரிக்குத்தான் செல்ல வேண்டும், அதன் கதையை தெளிவாகக் கூறுகிறார். " 

## குறிப்புகள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:சூரி நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
மின்சாரத் தந்தி

**மின்சாரத் தந்தி** எனப்படுவது மின்சார சமிக்ஞைகளைப் பயன்படுத்தும் தந்தி முறை ஆகும் . பொதுவாக  *தந்தி சாவி* எனப்படும் கருவி மூலம்   அனுப்புநர்  ஒருவர் மின்சுற்று ஒன்றினை இணைக்கவும் வெட்டவும் அதற்கேற்ப தொலைவில்  அமைந்துள்ள  மற்ற முனையில் *தந்தி ஒலிப்பான்* எனப்படும் கருவி மூலம் பெறுநர் ஒலிக் குறிப்புகளாகப் பெற்று செய்தியை அறிகின்ற சமிக்ஞை முறையாகும்.

பகுப்பு:தொலைத்தொடர்புகளுக்கான கருவிகள்
எருமுத்தனப்பள்ளி

**எருமுத்தனப்பள்ளி**, தமிழ்நாட்டில் கிருஷ்ணகிரி மாவட்டம், தேன்கனிக்கோட்டை வட்டம், தல்லி ஊராட்சி ஒன்றியத்தைச் சேர்ந்த அஞ்செட்டி ஊராட்சிக்குப்பட்ட கிராமம் ஆகும்.

## மக்கள் வகைப்பாடு
இது சுமார் 1120 மக்கள் தொகையினை கொண்டது (ஆண்-700-பெண்420) மலைத் தொடர்களும், காடுகளும் அதிகம். மேலும் இது 420 வருட வரலாற்றினைக் கொண்டது. இங்கு வாழும் மக்களின் முன்னோர்கள் முதல்முதலில் வாழ்ந்ததாக-உப்புரானெ, தோடே கௌடுன் கெரே, சிவுலாங்காரி போன்ற இடங்கள் கூறப்படுகின்றன. கர்நாடக வாழ் மக்களாக வாழ்ந்த இவர்கள் காலப்போக்கில் தமிழக பகுதியில் குடிபெயர்ந்தனர். 
இப்பகுதியில் வாழும் மாரம்மா (ಮಾರಮ್ಮ) (பெண்-94) குறிப்பிடுகையில் உப்புரானெ, தோடே கௌடுன் கெரே,சிவுலாங்காரி பகுதியில் ஏற்பட்ட தண்ணீர் பஞ்சம் மற்றும் காலரா போன்ற காரணத்தால் தற்போது உள்ள எருமுத்தனப்பள்ளி பகுதியில் குடிபெயர்ந்ததாகக் குறிப்பிட்டார்.
மேலும் இப்பகுதியில் பழங்குடியின மக்களும் வாழ்ந்து வருகின்றனர்.இப்பகுதியின மக்கள் இயற்கை கடவுள்களையே அதிகம் வணங்குகின்றனர்..

## சிறப்பு
இப்பகுதி திம்மேகவுடு  மற்றும் மாதேகவுடு என்ற குறுநில மன்னர்களால் நிர்வகிக்கப்பட்டது.
எருமுத்தனப்பள்ளி வனப்பகுதியில் சுமார் 2000 வருடம் பழமை வாய்ந்த குளம் மற்றும் அக்கால மக்களால் வழிபடப்பட்ட வன தேவதை கோவில்கள் உள்ளன.
மேலும் இங்கு மிகப்பழமை வாய்ந்த அக்கால மக்களால் கட்டப்பட்ட கல் வழித்தடங்கள் மற்றும் ஊர்  எல்லையை  சுற்றிலும்  கல்லினால் கட்டப்பட்ட கற்கோட்டைகள் இன்றும் காணக்கிடைக்கின்றன. 
இப்பகுதியில் 420 ஆண்டுகள் பழமை வாய்ந்த 6 கிணறுகள் உள்ளன. சுமார் 1,200 வகையான மருத்துவ செடிகளும், 300க்கும் மேற்பட்ட மருத்துவ மரங்களும், 4 நீர் அருவிகளும், ஒரு பெரிய ஆறும், பழங்கால கல் கோட்டைகளும், கல் கால் வழித்தடமும் காணப்படுகின்றன.  
 
சிவுலாங்காரி பகுதியில் காணப்படும் ஒரு பழங்கால கல் கோட்டை இது சுமார் 180 வருட பழமை வாய்ந்தது. மோடப்பா (வயது-90) என்பவர் எருமுத்தனப்பள்ளியினைச் சேர்ந்த ஒரு பழங்கால சித்த மருத்துவர். இந்த வயதிலும் இயற்கை உரங்களைப் பயன்படுத்தி சுயமாகவே விவசாயம் செய்து வருகிறார். எருமுத்தனப்பள்ளி சுற்றிலும் சுமார் 7,000 மீட்டர் உயரம் கொண்ட 26மலைகளைக் கொண்டுள்ளது.
இது கர்நாடகாவில் அமைந்துள்ள மலைமாதெஷ்வரன் கோவிலுக்கு அருகில் அமைந்துள்ளது. வரலாற்றில் காணப்படாத பல மலைத்தொடர்களும், பழங்கால கோவில்களும், இயற்கை காட்சிகளும் காணப்படுகின்றன..

## சுற்றுலாதலங்கள்
எருமுத்தனப்பள்ளியில் *ஆனெபீதி மடா* என்ற அருவியும், அஞ்செட்டிக்கு அருகில் *மெட்ரெ* என்ற அருவியும் இதற்கு அழகை சேர்க்கின்றன. காட்டுப்பகுதியில் 32கிலோ மீட்டர் தொலைவில் உள்ள *கலகூலியப்பன்* எனும் கோவிலுக்கு சுமார் 145 வருடங்களாக எருமுத்தனப்பள்ளி கிராம மக்கள் சென்று வருகின்றனர். இக்கோவில் அவர்களின் பாரம்பரியக் கோவிலாகக் கருதப்படுகிறது. அக்கால கற்சிலைகளும், கோவிலும் காணப்படுகின்றன..

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்